महिलाओं के लिए गहने उनका रुतबा होता है. भले ही वो हर ओकेज़न पर गहने ना पहनें, लेकिन उनके पास पर्याप्त गहने हों, ये उनकी ख़्वाहिश ज़रूर होती है. इसीलिए शादियों में जब दुल्हन को गहने चढ़ते हैं, तो परिवार और रिश्तेदार महिलाओं की पैनी नज़रें यही टटोलती रहती हैं कि आख़िर दुल्हन को कितने गहने चढ़े हैं. भले ही उन गहनों से उनका कोई लेना-देना नहीं होता, फिर भी शादियों में दुल्हन के गहने महिलाओं की गॉसिप का ख़ास टॉपिक होते हैं. किस फ्रेंड ने कब, कितने गहने ख़रीदे, इसकी भी उन्हें पूरी ख़बर रहती है.